Magruin

Magruin, numme generricu de 'na riga d'oxelli de mâ che pe pescâ van sutt'ægua.

Pöan apartegnï a træ famigge despæge:

u magrun pe antunumaxia (alca torda, che i françeixi ciamman pingouin e i italien gazza de mâ).

i falacrocoraçidi (fr. cormoran, ing. cormorant, saiv'a dî "crou marin", ma da nu cunfunde cu-u crovu de mâ!)
u magrun grossu neigru (Phalacrocorax carbo)
u magrun giancu (Phalacrocorax aristotelis)

e i podiçipedidi (saiv'a dî "cu-i pê inderê", che u Carvi u ciamma "Culimbi", ma i culimbi su-in'atra famiggia!) 
u magrun du collu russu (Podiceps grisegena)
u magrun du çüffu (Podiceps cristatus)
u magrun scciavun (Podiceps auritus)
u magrun türcu  (Podiceps nigricollis)
u magrun picin (Tachybaptus ruficollis)

Cunfruntandu e funte scrite Girolamo Calvi - Catalogo d'ornitologia di Genova - Genova - F.lli Pagano - 1828
Descrizione di Genova e del genovesato , Volume 1, Ferrando, Genova, 1846
P. Angelo Paganini - Vocabolario domestico Genovese-Italiano con un'appendice zoologica - Genova - Schenone - 1857 e l'internet nu s'accapisce ben a differença tra u "magrun scciavun" e u "magrun türcu": un di duî u l'ha da ese u Podiceps nigricollis ch'u l'assümeggia tantu o-u Podiceps auritus: ma quælu?

Referençe
<references>
Categorîa:Oxelli